Η επίδραση των μεθόδων προπαρασκευής του εδάφους στις αναδασώσεις
Creators: name: Μελά, Φιλοθέη Δημητρίου
Publisher: name: Aristotle University of Thessaloniki
Year: 2019
Subjects: Μέθοδοι προπαρασκευής του εδάφους
Αναδασώσεις
Χνοώδης δρυς
Soil preparation methods
Reforestation
Quercus pubescens

description: Σκοπός της διατριβής είναι η μελέτη της επίδρασης δύο μεθόδων προπαρασκευής του εδάφους, οι οποίες είναι η «αναμόχλευση-αυλάκωση» και η «βαθμίδωση», στις αναδασώσεις. Επιλέχθηκαν δύο αναδασωμένες εκτάσεις με χνοώδη δρυ (Quercus pubescens Willd.) ηλικίας 20 ετών, οι οποίες εγκαταστάθηκαν το έτος 1997, σε εδάφη στα οποία αντίστοιχα, εφαρμόστηκαν οι δυο προαναφερόμενες μέθοδοι προπαρασκευής. Και στις δύο αναδασώσεις επιλέχτηκαν από 5 δειγματοληπτικές επιφάνειες (Δ.Ε.) με απλή τυχαία δειγματοληψία, διαστάσεων (10,0 x 20,0) μ. κι εμβαδού 200,00 τ.μ. Σε κάθε Δ.Ε. καταγράφηκαν όλα τα φυτεμένα δένδρα δρυός με ύψος μεγαλύτερο του 1,0μ. και μετρήθηκαν δύο δασοκομικά χαρακτηριστικά: η στηθιαία διάμετρος και το ολικό ύψος. Επίσης, σε κάθε Δ.Ε. υπολογίστηκε ο πραγματικός φυτευτικός σύνδεσμος, το ποσοστό επιτυχίας-επιβίωσης, έγινε καταγραφή της σύνθεσης της βλάστησης κι εκτίμηση της εδαφοκάλυψης. Ακόμη, πάρθηκαν δείγματα εδάφους από δύο διαφορετικά βάθη (0-10,0 εκ. και 10,0+ εκ.) και μετρήθηκαν τα ακόλουθα εδαφολογικά χαρακτηριστικά: μηχανική σύσταση, pH, οργανική ουσία, ολικό άζωτο (Ν), φώσφορος (Ρ) και κάλιο (Κ). Για κάθε αναδασωμένη έκταση-μέθοδο προπαρασκευής του εδάφους, υπολογίστηκε ο Ξυλώδης Όγκος (V), ο Ξυλώδης Όγκος ανά εκτάριο (V/Ha) και η Έμφλοια Στηθιαία Κυκλική Επιφάνεια ανά εκτάριο (Ha). Η ανάλυση των αποτελεσμάτων έδειξε ότι η «αναμόχλευση-αυλάκωση», ως μέθοδος προπαρασκευής του εδάφους πριν τις αναδασώσεις, σε σχέση με την βαθμίδωση, βελτίωσε συνολικά τις σταθμολογικές συνθήκες, καθώς ευνόησε περισσότερο την ανάπτυξη της χνοώδους δρυός (Quercus pubescens Willd.) και ως προς τα δασοκομικά χαρακτηριστικά και κατ’ επέκταση και ως προς τα ογκομετρικά χαρακτηριστικά, βελτίωσε τις φυσικές και χημικές ιδιότητες του εδάφους, ευνόησε περισσότερο την εδαφοκάλυψη σε κάθε είδος βλάστησης και υπορόφου (δένδρα, θάμνοι, πόες-αγρωστώδη) καθώς και την ανάπτυξη περισσοτέρων ξυλωδών ειδών
description: The aim of the present thesis was the study of the effect of soil preparation methods – disk tenching and layering- on artificial reforestation. Two, twenty years old, reforestated areas with Quercus pubescens were chosen, where the two mentioned above methods had taken place. In both reforestated areas, 5 plots of 200,00 sq.m. were randomly chosen. In each plot all the planted trees- with height above 1,0m- were recorded, and the silvicultural characteristics (breast diameter and total height) of each tree were measured. Also it was estimated the real planting linkage, the success of the reforestation, the flora and its coverage. Furthermore, samples of soil were taken and characteristics as mechanical composition, ph, organical substance, N, P and K, were measured. Finally, for each reforestated area, the following three volumetric characteristics were estimated: woody volume, the woody volume per hectare and the bark circular surface per hectare. The analysis of the results, showed that “disk tenching”, as soil preparation method on artificial reforestation, comparing to «layering”, improved in total the station conditions, as it privileged the growth of Quercus pubescens both on silvicultural and volumetric characteristics, improved the natural and chemical properties of soil, the coverage of flora and the growth of more woody species